## Pravila o izmjenama i dopunama Pravila uspostavljanja i provođenja dopunskog zdravstvenog osiguranja

### NN 156/2008 (31.12.2008.), Pravila o izmjenama i dopunama Pravila uspostavljanja i provođenja dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

4277

Na osnovi članka 16. stavka 2. Zakona o dobrovoljnom zdravstvenom osiguranju (»Narodne novine« broj 85/06.), odredaba Pravilnika o uvjetima i načinu provođenja dopunskog zdravstvenog osiguranja (»Narodne novine« broj 112/06. i 131/06.) i članka 20. stavka 1. podstavka 1. Statuta Hrvatskog zavoda za zdravstveno osiguranje (»Narodne novine« broj 16/02., 24/02. i 58/03.), Upravno vijeće Hrvatskog zavoda za zdravstveno osiguranje na 37. izvanrednoj sjednici održanoj 18. prosinca 2008. godine donijelo je

PRAVILA

O IZMJENAMA I DOPUNAMA PRAVILA USPOSTAVLJANJA I PROVOĐENJA DOPUNSKOG ZDRAVSTVENOG OSIGURANJA

Članak 1.

U Pravilima uspostavljanja i provođenja dopunskog zdravstvenog osiguranja (»Narodne novine« broj 120/06., 31/07., 80/07. i 64/08. – u daljnjem tekstu: Pravila) članak 2. mijenja se i glasi:

»Članak 2.

Dopunskim zdravstvenim osiguranjem koje provodi Zavod osigurava se pokriće sudjelovanja osiguranika dopunskog zdravstvenog osiguranja (u daljnjem tekstu: osiguranik) u troškovima zdravstvene zaštite iz obveznog zdravstvenog osiguranja u skladu s odredbama Zakona o dobrovoljnom zdravstvenom osiguranju važećim u vrijeme osigurateljnog razdoblja.«

Članak 2.

U članku 4. stavku 1. tekst: »dopunskog zdravstvenog osiguranja (u daljnjem tekstu: osiguranik)« briše se.

Članak 3.

U članku 6. iza stavka 3. dodaje se novi stavak 4. koji glasi:

»Zavod obvezno odbija ponudu osigurane osobe koja na dan zaprimanja ponude u Zavodu ima nepodmirenih tražbina odnosno dospjelih, a neplaćenih premija iz prethodne/ih police/a dopunskog zdravstvenog osiguranja sklopljene/ih sa Zavodom.«

Članak 4.

U članku 7. iza stavka 1. dodaje se novi stavak 2. koji glasi:

»Status osiguranika može steći samo osoba koja u času podnošenja ponude za sklapanje ugovora o dopunskom zdravstvenom osiguranju Zavodu nema dospjelih, a nepodmirenih premija po prethodnim ugovorima/policama dopunskog zdravstvenog osiguranja.«

Članak 5.

Tiskanica police iz članka članka 8. stavak 4. Pravila mijenja se i sastavni je dio ovih Pravila.

Članak 6.

U članku 9. podstavak 2. briše se.

Članak 7.

U članku 10. brišu se stavci 1. i 2.

Članak 8.

Tiskanica ponude za sklapanje ugovora o dopunskom zdravstvenom osiguranju iz članka 11. stavka 5. Pravila mijenja se i sastavni je dio ovih Pravila.

Članak 9.

U članku 14. stavak 2. mijenja se i glasi:

» Iznos premije utvrđuje se prema cijeni police utvrđene općim aktom koji donosi Upravno vijeće Zavoda.«

Članak 10.

Članak 16. briše se.

Članak 11.

U članku 18. stavak 1. mijenja se i glasi:

»Zavod osiguranicima osigurava pokriće sudjelovanja u troškovima zdravstvene zaštite iz obveznog zdravstvenog osiguranja u skladu s odredbama Zakona o dobrovoljnom zdravstvenom osiguranju važećim u vrijeme osigurateljnog razdoblja.«

Članak 12.

U članku 20. stavak 2. mijenja se i glasi:

»Do 28. veljače 2009. godine rok važenja police i iskaznice počinje teći nakon proteka roka od 15 dana od dana sklapanja ugovora o dopunskom zdravstvenom osiguranju, a od 1. ožujka 2009. godine u roku od 30 dana od dana sklapanja ugovora o dopunskom zdravstvenom osiguranju.«

Iza stavka 2. dodaje se novi stavak 3. koji glasi:

»Polica i iskaznica dopunskog zdravstvenog osiguranja prestaju važiti istekom roka navedenog u polici i iskaznici.«

Dosadašnji stavci 3., 4., 5. i 6. postaju stavci 4., 5., 6., i 7.

Članak 13.

Članak 23. mijenja se i glasi:

"Članak 23.

Zavod za osiguranika osigurava plaćanje sudjelovanja u troškovima pružene zdravstvene zaštite iz obveznog zdravstvenog osiguranja iz članka 2. ovih Pravila ugovornim subjektima Zavoda.«

Članak 14.

Ova Pravila stupaju na snagu danom objave u »Narodnim novinama«, a primjenjuje se od 1. siječnja 2009. godine.

Klasa: 025-04/08-01/308

Urbroj: 338-01-01-08-1

Zagreb, 18. prosinca 2008.

Predsjednik
Upravnog vijeća Hrvatskog zavoda za zdravstveno osiguranje
prim. Stjepan Bačić, dr. med., v. r.

![](dodatni/379826.jpeg)

![](dodatni/379827.jpeg)

![](dodatni/379828.jpeg)

![](dodatni/379829.jpeg)

Ostalo, NN 156/2008-4277